«Гладиаторы ринга».
28.03.2017
«Гладиаторы ринга»,- абас хьӡыс ирыман март 25 рзы Анапа ақалақь аҿы имҩаҧысуаз апрофессионалтә бокс азы ареитингтә қәгыларақәа. Аҧсны ахьӡала уи далахәын аспортсмен Баҭал Ҷежьиа. Иара икапантә категориа иаҵанакуаз рыбжьара аиааира игеит.
Аспортсмен иааирҧшыз ақәҿиарақәа ртәы иалацәажәеит аинформациатә маҵзура «Спутник» апресс-центр аҿы имҩаҧысыз апресс-конференциа аҟны.
Аиндаҭлара иалахәын иара убас Урыстәылеи Европеи, иара убас СНГ иаҵанакуа аҳәынҭқаррақәа рҟынтәи аспортсменцәа.
Ҩажәа шықәса зхыҵуа Баҭал Чежьиа изы ари апрофессионалтә бокс аҿы раҧхьатәи қәгыларахеит. Зыкапантә категориа 80 кьыла ыҟоу спортсменцәа ркатегориаҿы, Баҭал Чежьиеи аҧышәа змоу ҩажәи зеижә шықәса ирҭагылоу урыстәылатәи абоксиор Фуад Мурадови еиндаҭлон.
Баҭал иажәақәа рыла, аиааира агара ус имариамызт.
«Гладиаторы ринга» захьӡу аиндаҭлара есышықәса еиҿнакаауеит абокс азы Урыстәылазегьтәи Афедерациа. Абар ҩынтәуп аҧсуа спортсменцәа Аҧсны ахьӡала уи рхы аладырхәуеижьҭеи. Раҧхьаӡа акәны Аҧсны ахьӡала ари атурнир аҿы дықәгылеит, аиааирагьы игеит абокс азы аспорт азҟаза Саид Смыр.
Аспортсмен иазыҟаҵаҩ Аҧсны абокс азы афедерациа ахада Альберт Карди-оҕлы иажәақәа рыла, аҵыхәтәантәи ашықәсқәа зегьы Баҭал апрофессионалтә бокс ахь анеира иҽазыҟаиҵон, аџьабаа ибон. Иҳаҩсыз ашықәс анҵәамҭаз ауп аспортсмен уажәшьҭа уахь анеира дазхиахеит ҳәа аныԥхьаӡахаз. Иара изы ари раҧхьатәи профессионалтә еиндаҭлара шакәызгьы, уаанӡагьы уиаҟара зыҩаӡара ыҟамыз Урыстәыла еиҿкааз аиҧыларақәа рҿы аиааира игахьан, изныкымкәагьы Аҧсны дачемпионахахьан.
Азыҟаҵаҩ иара убас иазгәеиҭеит, раҧхьаҟа аус дуқәа шышьҭоу. Маи 20 рзы Ростов ақалақь аҿы имҩыҧысраны иҟоу Абокс азы адунеи ачемпионра атитул агаразы аиндаҭлара Баҭал Чежьиа иҽазыҟаиҵоит. Уаҟа Аҧсны ахьӡ ҭызго ҳаспортсмен ақәҿиара дуқәа ааирҧшып ҳәа агәаанагара имоуп.
Саид Џьарсалиа, Ҭемыр Гогохьиа, АТ
520
«Гладиаторы ринга»,- абас хьӡыс ирыман март 25 рзы Анапа ақалақь аҿы имҩаҧысуаз апрофессионалтә бокс азы ареитингтә қәгыларақәа. Аҧсны ахьӡала уи далахәын аспортсмен Баҭал Ҷежьиа. Иара икапантә категориа иаҵанакуаз рыбжьара аиааира игеит.
Аспортсмен иааирҧшыз ақәҿиарақәа ртәы иалацәажәеит аинформациатә маҵзура «Спутник» апресс-центр аҿы имҩаҧысыз апресс-конференциа аҟны.
Аиндаҭлара иалахәын иара убас Урыстәылеи Европеи, иара убас СНГ иаҵанакуа аҳәынҭқаррақәа рҟынтәи аспортсменцәа.
Ҩажәа шықәса зхыҵуа Баҭал Чежьиа изы ари апрофессионалтә бокс аҿы раҧхьатәи қәгыларахеит. Зыкапантә категориа 80 кьыла ыҟоу спортсменцәа ркатегориаҿы, Баҭал Чежьиеи аҧышәа змоу ҩажәи зеижә шықәса ирҭагылоу урыстәылатәи абоксиор Фуад Мурадови еиндаҭлон.
Баҭал иажәақәа рыла, аиааира агара ус имариамызт.
«Гладиаторы ринга» захьӡу аиндаҭлара есышықәса еиҿнакаауеит абокс азы Урыстәылазегьтәи Афедерациа. Абар ҩынтәуп аҧсуа спортсменцәа Аҧсны ахьӡала уи рхы аладырхәуеижьҭеи. Раҧхьаӡа акәны Аҧсны ахьӡала ари атурнир аҿы дықәгылеит, аиааирагьы игеит абокс азы аспорт азҟаза Саид Смыр.
Аспортсмен иазыҟаҵаҩ Аҧсны абокс азы афедерациа ахада Альберт Карди-оҕлы иажәақәа рыла, аҵыхәтәантәи ашықәсқәа зегьы Баҭал апрофессионалтә бокс ахь анеира иҽазыҟаиҵон, аџьабаа ибон. Иҳаҩсыз ашықәс анҵәамҭаз ауп аспортсмен уажәшьҭа уахь анеира дазхиахеит ҳәа аныԥхьаӡахаз. Иара изы ари раҧхьатәи профессионалтә еиндаҭлара шакәызгьы, уаанӡагьы уиаҟара зыҩаӡара ыҟамыз Урыстәыла еиҿкааз аиҧыларақәа рҿы аиааира игахьан, изныкымкәагьы Аҧсны дачемпионахахьан.
Азыҟаҵаҩ иара убас иазгәеиҭеит, раҧхьаҟа аус дуқәа шышьҭоу. Маи 20 рзы Ростов ақалақь аҿы имҩыҧысраны иҟоу Абокс азы адунеи ачемпионра атитул агаразы аиндаҭлара Баҭал Чежьиа иҽазыҟаиҵоит. Уаҟа Аҧсны ахьӡ ҭызго ҳаспортсмен ақәҿиара дуқәа ааирҧшып ҳәа агәаанагара имоуп.
Саид Џьарсалиа, Ҭемыр Гогохьиа, АТ
Оцените новость:
+1
+2
+3
+4
+5
Сохраните ссылку или поделитесь с друзьями